बिहार दूध उत्पादन में अव्वल होने की कतार में  
हाल के दिनों तक दूध आपूर्ति के लिए पंजाब और आंध्र प्रदेश पर निर्भर रहने वाला बिहार अब अग्रणी उत्पादक दूध राज्यों की कतार में शामिल होता जा रहा है।
हाल के दिनों तक दूध आपूर्ति के लिए पंजाब और आंध्र प्रदेश पर निर्भर रहने वाला बिहार अब दूध उत्पादन के मामले में अग्रणी उत्पादक राज्यों की कतार में शामिल होता जा रहा है।  बिहार प्रदेश सहकारी दुग्ध उत्पादक महासंघ (कॉम्फेड) के महाप्रबंधक अशोक जावा ने बताया कि 1999-2000 में दूध की औसत दैनिक खरीद 281.81 हजार लीटर थी, जो 2011.12 में करीब 14 लाख लीटर प्रतिदिन की है।  उन्होंने कहा कि आज बिहार देश के 10 अग्रणी दुग्ध उत्पादक राज्यों में से है। प्रमुख दुग्ध उत्पादक राज्यों में उत्तर प्रदेश, आंध्र प्रदेश, राजस्थान, गुजरात, मध्य प्रदेश, महाराष्ट्र और हरियाणा शामिल हैं।  उन्होंने कहा कि बिहार ने वर्ष 2021-22 तक दूध की खरीद 32 लाख लीटर प्रतिदिन पहुंचाने का लक्ष्य रखा है। प्रदेश के कृषि मंत्री नरेंद्र सिंह ने इस सफलता का श्रेय नीतीश कुमार सरकार की प्रगतिशील रुख को दिया है, जो डेयरी उद्योग सहित कृषि क्षेत्र को शीर्ष प्राथमिकता दे रही है।  उन्होंने कहा कि प्रदेश सरकार प्रदेश में दूध उत्पादन को प्रोत्साहित करने के लिए रियायती चारे और अन्य चीजों के अलावा मवेशियों की खरीद पर 30 प्रतिशत की सब्सिडी देने सहित किसानों को विभिन्न सहायताएं दे रही है।